Dok.nr. 58647/17

**Beslutningsreferat**

 **for møde i Stiftsrådet**

 **den 11. maj 2017**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Birgit Hasselager, Frederiksværk provsti, sognepræst Lisbeth Munk Madsen, Søren Ødum Nielsen – Kgs. Lyngby provsti, Steen Rune – Fredensborg provsti, Birthe Larsen – Frederikssund provsti, Tove F. Buch – Gladsaxe-Herlev provsti, Verner Bech – Hillerød provsti, Inger Holst – Rødovre-Hvidovre provsti, Hans-Henrik Nielsen – Ballerup-Furesø provsti, Ralf Amstrup – Høje-Taastrup provsti, Otto Rühl – Helsingør domprovsti, Bent Peetz – Frederiksværk provsti, John Theil Münster – Rudersdal provsti, Jens Bache – Gentofte provsti, Eli Hagerup – Glostrup provsti. |
| **Afbud** | Sognepræst Per Melhof og sognepræst Bodil Olesen. |
| **Fraværende uden afbud** |  |
| **Fra stiftsadministrationen** | Stiftskontorchef Anne Sophie Hilbard, stiftsfuldmægtig Thorkil Bo Jørgensen, økonomifuldmægtig Morten Stützer og stiftsfuldmægtig Stefanie Laursen. |

|  |  |  |
| --- | --- | --- |
|  **1** | **Godkendelse af dagsorden** | Dagsordenen blev godkendt. |
|  **2** | **Referat af møde den 23. februar 2017 til godkendelse** | Referatet blev godkendt.Et stiftsrådsmedlem ønskede at præcisere, at medlemmer af det mellemkirkelige udvalg ikke oppebærer diæter. |
|  **3** | **Meddelelser**- ved formanden- ved biskoppen- ved stiftskontorchefen | Formanden og Folkekirkens Nødhjælp har drøftet muligheden for at holde et møde på baggrund af henvendelse fra Folkekirkens Nødhjælp. Såfremt formanden modtager en konkret dagsorden, vil muligheden for et møde blive overvejet på ny.Den 7. oktober 2017 afholdes fælles stiftsrådsmøde i Maribo.Biskoppen orienterede om følgende:Biskoppen beklagede, at mødet med Medie- og Kommunikationsudvalget blev aflyst. Et nyt møde mellem Stiftsrådet og Medie- og Kommunikationsudvalget vil blive afholdt den 14. september 2017.  Folk & Kirke magasinet er eftertragtet, Århus, Lolland –Falster og Viborg stift har denne ene gang fået det til særpris til udgivelse i deres stifter. Der har været ordination af 5 nye præster, og der er fortsat mange ledige præstestillinger i stiftet.De to provstestillinger i Frederiksværk og Høje Taastrup provstier er slået op med udløb den 15. maj 2017. Frederiksværks provstestilling bliver flyttet fra Søborg til Helsinge pastorat. Provstestillingen i Høje Taastrup er fortsat tilknyttet Rønnevang pastorat.Stiftskontorchefen orienterede om den nye diætbekendtgørelse, som trådte i kraft den 3. december 2016. På baggrund af sidste stiftsrådsmøde, har stiftsadministrationen været i telefonisk kontakt med Kirkeministeriet, som har oplyst, at der ikke er hjemmel til, at der kan ydes diæter eller befordringsgodtgørelse for deltagelse i andre af stiftsrådets nedsatte udvalg end det mellemkirkelige udvalg. Herefter fulgte der en debat om diætbekendtgørelsen.  |
|  **4**  | **Status for stiftsmidlerne**Bilag:- Kapitalopgørelse for Helsingør Stift- Oversigt over stiftsmiddellån / restbevillinger- Likviditetsbudget / beskrivelse- Bevilgede stiftsmiddellån siden sidste møde  | Økonomifuldmægtigen orienterede.Årsrapporterne for stiftsbidraget og stiftsmidlerne ligger på hjemmesiden. Indlån er gået op med 2 mio., og udlån steget med 0,8 mio. siden primo året. Udlånsprocenten ligger på samme niveau. Likvider/investeringsbeviser er på 92 mio. – dobbelt så højt som restbevillingerne på lån. Der er kommet to lån til siden 1. kvartal, og der er ikke blevet indfriet nogle lån i 1.kvartal.Den gennemsnitlige løbetid er faldet en smule. Den gennemsnitlige hovedstol er faldet fra 6 mio. til 5,8 mio. Siden den 31.marts 2017 og frem til dags dato er der udbetalt 1,9 mio. på stiftsmiddellån, så der samlet er udbetalt 9,9 mio. i året til dato.  |
|  **5** | **Det bindende stiftsbidrag**Bilag:- Budgetopfølgning 1. kvartal 2017 | Økonomifuldmægtigen orienterede.Regnskabet for 1. kvartal viser en positiv budgetafvigelse på 125.000 kr., idet der er realiseret et mindre overskud mod et budgetteret underskud. To poster skiller sig ud: 1) Folk & Kirke er blevet dyrere end forventet, og alle fakturaer er ikke kommet endnu. Der kommer dog ligeledes nogle indtægter fra de stifter, som har købt magasinet til distribuering lokalt i hvert stift med egen forside. 2) Reformationsavisen har kostet 17.000 kr.- beløbet er udgiftsført, men kan evt. finansieres af de 50.000 kr., som i periode 2013-2017 er hensat til reformationsjubilæet.  |
|  **7** | **Den fælles kapitalforvaltning** | Orientering ved Eli Hagerup.Den fælles kapitalforvaltning har fået 3 nye kapitalforvaltere. Muligheden for at reducere negativ rente har været drøftet. Der er pr. 1.kv. betalt 3.000 kr. i negative renter for Helsingør Stift. Der arbejdes på at reducere den likvide beholdning for stifterne generelt for derved at reducere de negative renter.  |
|  **8** | **Teologisk konsulent Marianne Gaarden - årsrapport**Bilag:-Årsrapport for 2016 | Årsrapporten er taget til efterretning. Den giver et godt billede af aktivitetsniveauet.  |
| **9** | **Bibliarium**Bilag:-Materiale af 16. marts 2017 vedr. konsulenthonorar-Udkast til appendiks til Bibliariums skitseprojekt udarbejdet af museumsudvikler Tine Nygaard (udleveret på præsidiemøde den 2. marts 2017)-Referat af præsidiemøde den 2. marts 2017 | Biskoppen oplyste, at præsidiet har haft kontakt til A.P. Møller fonden, og der har været afholdt et konstruktivt møde mellem præsidie og direktøren for fonden. Fonden har anmodet om, at projektet deles op i 3 faser, hvilket fremgår af udkastet til appendiks. Der er endvidere blevet ansat en person til projektstyringen. Præsidiet har indtryk af en velvilje hos fonden til at støtte projektet. Der fulgte herefter en indgående debat om finansiering af Bibliarium og driften heraf, bl.a. affødt af Hans-Henrik Nielsens omdeling af et af ham udfærdiget driftsbudget og budget for anlægsudgifter baseret på tidligere udarbejdet projektmateriale, som Økonomiudvalget har modtaget. Stiftsrådet enedes om at bevillige det ansøgte på 50.000 kr. Stiftsrådet imødeser en nærmere præsentation af projektet, herunder en afklaring af hvilke forventninger der er til fremtidige bidrag fra bl.a. de andre involverede stifter.  |
| **10** | **Ansøgning fra Plus Pictures**Bilag:- Ansøgning om støtte på et beløb mellem 50.000 – 100.000 kr. til en undervisningsfilm om konfirmationer ”Vores konfirmation”. | Har været drøftet i Støtteudvalget på mødet forud for dette møde.Stiftsrådet ønskede ikke at støtte det ansøgte. Stiftsrådet er dog positivt indstillet over for ideen og vil gerne være med til at støtte markedsføringen af filmen og præsternes mulighed for at købe filmen til undervisningen. |
| **11** | **Reformationsjubilæum**Udgifter til reformationsavisen | Økonomifuldmægtigen orienterede.Har været drøftet under punkt 5. |
| **12** | **Orientering fra udvalg**Danske Kirkers RådBilag:- Referat af årsmøde den 29. april 2017 | Steen Rune anmodede, på vegne af Idéuvalget, stiftsadministrationen om at udsende opfordring til at indsende forslag til modtagere af Stiftsinitiativprisen – på samme måde som tidligere. Stiftsinitiativprisen vil blive uddelt i forbindelse med markeringen af reformationsjubilæet den 29. oktober 2017 på Hotel Marienlyst.  |
| **13** | **Kommende møder**Tidligere aftalte møder:Torsdag den 14. september 2017, kl. 16.00 | Møde med Medie- og Kommunikationsudvalget vil blive afholdt den 14. september 2017. Bent Peetz er forhindret i at deltage i mødet den 14. september.  |
| **14**  | **Eventuelt** | Stiftsadministrationen blev opfordret til at melde dato ud for mødet i november, så potentielle nye stiftsrådsmedlemmer har mulighed for at indrette sig herpå. Domprovsten omdelte et postkort med henvisning til www.dåben.dk, som i provstiet tilsendes alle nyfødte, hvor én eller begge forældre er medlem af folkekirken. Det blev omtalt, at man i Hillerød provsti har startet et fødselsforberedelsesprojekt i kirkelig regi, for bl.a. at styrke den gode relation mellem præst og de kommende forældre. Afgående provst for Frederiksværk provst Birgit Hasselager takkede for det gode samarbejde. Provsten for Hillerød provsti, Jørgen Christensen indtræder som stedfortræder.Det blev nævnt, at lovforslag om forsøg i folkekirken er vedtaget, hvilket forventes at give menighedsrådene lettere mulighed for samarbejde. Det blev endvidere nævnt, at man i Frederikssund provsti påtænker at ansætte en HR-konsulent, som skal hjælpe menighedsrådene med bl.a. ansættelser. Konsulenten påtænkes at blive finansieret via provstiets budget.Der blev spurgt til den nye persondataforordning som træder i kraft i foråret 2018, og hvilken betydning den vil kunne få for menighedsrådene.Stiftsadministrationen oplyste, at Kirkeministeriet arbejder på en central udmelding med hensyn til, hvilke kurser/materiale osv. der vil være relevant for menighedsrådene og det administrative personale. Stiftsadministrationen opfordres til at sende en besked til menighedsrådene om at der kan forventes en udmelding med detaljer på et senere tidspunkt, således at man ikke på lokalt niveau skal påbegynde egne analyser af de nye regler.  |

Referatet blev ikke oplæst ved mødets afslutning.

Referatet blev underskrevet at stiftsrådsmedlemmerne.

Mødet sluttede kl. 17.50